INTERVJUO 
Lŭcia 
Marder 


Lŭcia M. Marder Gomes da 


Silva, plej konata kiel 
Karesema, en la interreto, 
estas la intervjuatino de ĉi tiu 
eldono de Gaja Haveno. 


Jaro de esperantistiĝo: 1999 
Naskiĝurbo: Porto Alegre 


Signo: Virgo 
Vivdevizo. Tagon post tago 
alfronti la viv-problemojn kuraĝe 
kaj energie 


Iu kvalito via: Optimismo 

Iu malkvalito aliula: Maltoleremo 
Iu manio: Funkciigi mian 
komputilon ĉiutage tuj post mia 
ellitiĝo 

Iu revo: Kiam ĉiuj homoj ĝuos 
samajn mon-rimedojn kaj kiam la 
artefaritaj distancigiloj malaperos 
de la surfaco de la tero 

Ilu revo pri konsumo: Vojaĝi 
eksterlanden kaj viziti miajn 
virtualajn fremdajn geamikojn 
esperantistajn persone 

Iu espero: Kiam la homaro ĉe ia 
forta kaj konscia vekiĝo fariĝos 
iomete pli raciahoma ol 
nuntempe 

Iu resopiro: La brakumoj de mia 
filino 


Iu persona konkero: Nia 40-a 
BKE/Porto Alegre, en kiu mi 
efektive partoprenis 


Iu frustro: Antaŭtempa forpaso de 
mia filino 

Iu neforgesebla tago: Kiam mi 
aŭskultis je la lasta fojo la vorton 
“patrino” de mia filino 

Iu loko: Esperantio 

Iu libro: Faktoj kaj Fantazioj 
(Marjorie Boulton) 

Iu verkist(in)o: Marjorie Boulton 
kaj Claude Piron 

Iu muzikaĵo: Me pensu al mi (Ktila 
Schimmer) 

Iu kantist(in)o: Ivete Sangalo 

Iu filmo: Cidade dos Anjos 

Iu kinoartist(in)o: Richard Gere 

Iu TV-programero: JO Soares 


Ĝ 


lu  TV-artist(in)o: Fernanda 
Montenegro 

Iu politikist(in)o: 
Kubitschek 

Iu personeco: Mahatma Gandhi 
Iu distraĵo: Kinejo 

lu tempopasigilo: Turneo tra la 
mondo perskajpe 

Iu sporto: Naĝarto 

Iu plado: Spagetoj kun 
tomatosaŭco 

Mi estas...: Mi estas 
mondvojaĝanta virino, kiu 
preskaŭ ĉiutage faras mondiron 
pere de mia skajpo sistemo. Mi 
amikumiĝis al amaso da 
esperantisjtoj kiuj, kiel mi, kredas 
je la efiko de Esperanto por 
intergenta komunikilo ĉar en ni 
renaskiĝis forte la espero por 
nova epoko surbaze de egalrajta 
lingvo. 

Gaja Haveno estas...: ekzemplo 
de altkvalita laboro de samideano, 
kiu en la daŭro de multaj jaroj 
sindediĉas favore al disvastigado 
de bona lingvo. 

Iu mesaĝo: Mi elkore salutas al 
miaj fratoj, kiuj nun estas ligataj 
pere de la sama sento homa por 
atentigi la mondon kiel bele vivas 
Esperanto! Mi ŝuldas sinceran 
dankon pro la invito de Cesar 
Dorneles kaj mi esperas, ke mia 
kontribuo plaĉos al ĉiuj legantoj 
de Gaja Haveno. Cikune mi 
sendas poemon far Jorge das 
Neves, tre fama poeto en 


Juscelino 


Lucja estas la Lumo kaj la Stelo 
Universalaj (pravas la konfeso!). 
Cigno en la lago, Floro en kastelo, 
Internacia Muzo de kareso! 
Aperas ŝia nomo sur l'ekranoj: 
Esperanton ŝi regas kun fervoro 
Stele kaj lumture... Samideanoj, 
Tiel jen brilas forte, el la koro 
Amema, la rideto sur la vango, 
Stimulata de plej nobla la sango! 
Kion plu diri pli valoro ŝia? 
Amikoj, amikinoj, gepoetoj 
Raportas pli la Muzo simpatia 

En la Movado, laŭ ĉiuj enketoj. 
Sprite, ŝi plenplenas de valoro, 
Elegante, laŭ ĉarma prozostilo. 
Muzo kun angulet' en ĉies koro, 
Amata LA GAŬĈINO DE BRAZILO! 

KULTURO/KINO 


Manko 
nia! 


En  www.falhanossa.com.br 
troviĝas listo da eraroj en 
famaj filmoj inter ili 
Gladiatoro (2000, Usono), 
gajninto de 5 Oskaroj. Jen 
sube kelkaj el la 
multnombraj fuŝaĵoj arigitaj 
pri la filmo: s 


v En certa momento dum la 
konkuro per bigoj en la Koloseo 
videblas cilindro kun blua gaso, 
kiu estis utiligata por doni 
propulson al unu ei la bigoj por 
renversi ĝin. 


v En la unua renkonto inter 
Maximus kaj Commodus en 
Romo, kiam la unua malleviĝas 
por preni pinton de sago videblas 
plandumo el kaŭĉuko sur lia ŝuo. 


w Kiam Maximus revenas 
hejrnen, oni povas vidi 
postrestaĵojn el traktoro sur la 
kultivita grundo. 


v En la filmo la gladiatoroj eluzis 
manĝilaron dum la manĝo. 
Tiuepoke oni uzis la manojn por 
tio — anstataŭ  manĝilon —- 
inventaĵojn kiuj ekaperis nur post 
la Franca Revolucio. 


w Kiam grupo da soldatoj 
alproksimiĝas al la bieno de 
Maximus por mortigi lian familion 
kaj bruligi ĉion, la fileto ekkrias 
“Mama! Soldati!. Tio estas itala 
kaj ne latino... e 

Kolofono 


GAJA HAVENO 
Marto/Aprilo 2006 


Sendependa E-Gazeto 
de Porto Alegre 


Kreita en 1997 


Redaktas 
Instr. Cesar Dorneles Soares 


Str. Umbu, 421/203 
Porto Alegre, RS, Brazilo 
PK-do 91350-100 


Tel. (51) 3325-0084 
(51) 9803-4970 


cdornelessoares 
(dyahoo.com.br 


Oni petas interŝanĝon. 


La pasinto neniam mortas. Ĝi eĉ 
ne pasas. 

« William Faulkner, pri la sudo 
de Usono siaepoke. 


Se Hitlero invadus la Inferon, mi 
alianciĝus al la Diablo. 
«Winston Churchill 


Neniam timu provi ion novan. 
Memoru, ke la Arkeo de Noa estis 
konstruita de amatoro kaj 
Titaniko, de aro da prefesiuloj. 
«Dave Barry 


La plej detruiva forto de la 
Universo estas la klaĉo. 
«same 


Trovi, ke la mondo ne havas 
kreinton samas al la ideo, ke 
vortaro estas la rezulto de ia 
eksplodo en presejo. 

«Benjamin Franklin 


La homa estulo havas neceson pri 
fikcio, fantazio kaj emocio, kaj 
esti instrumento por tio estas 
privilegio. 2 

«Marieta Severo 


E-MOVADO 


£amora 


(Kvara parto) 


«Far Alberto Flores/ 
Volta Redonda-RJ 


En la jaro 1923, la civila 
inĝeniero Everardo Backheuser, 
profesoro pri mineralogio, 
geologio kaj botaniko ĉe la 
Politeknika Altlemejo de la 
Universitato de Brazilo, el Rio-de- 
Janejro, vizitis la urbon Porto 
Alegre. Backheuser estis klera kaj 
fama edukisto, direktoro de 
Instituto pri Serĉesplorado pri 
Edukado; konsilanto de IBGE 
(Brazila Instituto de Geografio kaj 
Statistiko); prezidanto de la 
Komitato por Popola Edukado, de 
la Brazila Instituto por Katolika 
Edukado. 

Kiam oni anoncis, ke 
Backheuser faros publikan 
paroladon pri la lingvo Esperanto, 
ĉe Societo Leopoldina, en Porto 
Alegre, multe da personoj iris 
tien; kaj inter ili estis la junulo 
(25-jara) Ary Zamora. 

Tre atente li aŭskultis, je la 
unua fojo, kompletan klarigon pri 
kio estas Esperanto kaj ĝiaj celoj. 
Tuj Ari estis kaptita de la bela kaj 
grava ideo de esperantismo kaj 
ties idealo ebligi fratecon inter la 
popoloj de la mondo. Backheuser 
estis eminenta oratoro kaj 
sukcesis entuziasmigi kaj kapti la 
aŭdantaron por la idealo de 
Esperanto. 

En tiu kunsido ĉeestis la 
esperantisto kaj ĵurnalisto S-ro 
Christiano Kraemer, kiu jam de 
longe faradis propagandon pri 
Esperanto, precipe per la ĵurnalo 
Correio do Povo, de Porto Alegre. 
S-ro Christano deklamis, em 
Esperanto, la poeziaĵon Mi 
Rakontis, verkitan de Vejnberg kaj 
esperantigita de .E. Haller (ĝi 
estas sur la paĝo 366 de la 
Fundamenta Krestomatio, 14-a 
eldono, 1933, Parizo, Francio; aŭ 
sur la paĝo 345 de la 17-a eldono, 
1954, Londono, Anglio) Tiel 


Christiano volis pruvi, ke la lingvo 
estas bela, sonora kaj tre taŭga 
por la poezia arto kaj deklamado. 

Tiu poeziaĵo Christiano Kraemer 
publikigis, en Esperanto, en la 
Almanak de Rio Grande do Sul, en 
la komenco de la jaro 1905, kune 
kun lia bela traduko en la 
portugala lingvo. Eble tiu estis 
unu el la plej antikvaj 
propagandoj pri Esperanto 
aperintaj en Brazilo. 

La fondo de Gremio 
Esperantista Everardo 
Backheuser - Post la parolado 
de Backheuser, S-ro Christiano 
Kraemer invitis la interesiĝantojn 
pri la lemado de Esperanto por 
kunveno en sia hejmo, ĉe strato 
Duque de Caxias, 223. Tie oni 
decidis fondi la  Gremion 
Esperantistan Everardo 
Backheuser. Kompreneble, Ary 
Zamora estis tie, kaj estis unu el 
la plej entuziasmaj kunlaborantoj 
de la nova gremio. 

Fo navi sidejon la gremianoj 
luis ĉambron en malnova domo ĉe 
strato 7 de Setembro, en Porto 
Alegre, preskaŭ antaŭ la domo kie 
funkciis Banko da Provincia. La 
Gremio havis sufiĉe bonan 
bibliotekon, kun libroj, ĵurnaloj kaj 
revuoj en Esperanto, kiujn la anoj 
de la Gremio rajtis prunte preni. 
La Gremio bone marŝis; la 
kunsidoj estis interesaj kaj oni 
praktikadis la uzon de la lingvo. 
Bedaŭrinde, post kelkaj monatoj, 
S-ro Christiano Kraemer mortis! 
La vigleco de la kunsidoj 
malfortiĝis kaj, tuj post, la 
posedanto de la domo postulis la 
malokupon de la ĉambro, ĉar oni 
intencis malkonstrui la domon. 

Inĝeniero Vierbo de Carvalho 
ankoraŭ sugestis, ke oni daŭrigu 
la kunsidojn em sia domo, sed la 
afero ne sukcesis; baldaŭ la 
malgranda grupo de esperantistoj 
disiris kaj la Gremio ne plu 
funkciis. e 


«Daŭrigote 


mansnnsnnnognusunupanununununeuunnnunam, 


1887 


La planlingvo Esperanto estis 
lanĉita... 
- 25 jarojn post la apero de La 
Mizeruloj, de Victor Hugo, “a plej 
granda el la romanoj, laŭ Tolstoj. 


| Q TAŬRO-CIRKO 


: En la lastaj tri jardekoj de la 19-a : 
: j. troviĝis en la areo en kiu hodiaŭ : 
: situas la Parko Farroupilha, en : 
: Porto Alegre, iu Circo de Touros : 
: (Taŭro-Cirko) fronte al la strato : 
: da Republica. Tie oni realigis : 
: taŭro-batalojn, unu el la tiamaj : 
: distropcioj por la porto-alegre- : 


: anoj. 


0 LA IDEALA VIRINO 


Filmaktoro George Clooney asertis : 


en intervjuo al la usona revuo OK, 


ke la ideala virino havas la rideton : 
la fortan : 
personecon de Julia Roberts, la : 
ambicion de Jennifer Lopez kaj la : 
belecon de Michelle Pfeiffer. Laŭ : 
“rideto”, mi preferus mencii tiun de : 
Julia Roberts. Sed ne zorgumu, : 
Giĉria Pires: vi ankoraŭ restas kiel : 


de Nicole Kidman, 


mia preferata artistino. 
Q AĤ! 


Ĉu mi vivos sufiĉe da tempo por : 
vidi la eksmodiĝon kaj de la rapo : 
kaj de la funko samkiel la finon de : 
: programeroj tiaj kiaj Big Brother : 


: BrasiR... Aaaaahhĥ!... 


! OI PRIVILEGIO 


: Ho, kia privilegio esti vivinta en iu : 
: epoko en kiu Os Mutantes, Raul : 
: Seixas kaj Secos Bi Molhados i 
: ekzistis en la tempospaco de unu : 


: sola generacio! 


! 0 TERMINOJ... 


! Ĉu iu povus klarigi al mi kial la : 
: libroj pri historio uzas la vorton : 
: “ekspansio” por aludi al la konkeraj : 
: agoj de la Romia Imperio kaj : 
: aliflanke "invadoj" por tiuj de la : 


: araboj?... e 


E-MOVADO 


QEsperanta 
Vikipendio: 
30 mil artikoloj 


«Slavik V. Ivanov/ 
vikipediisto 


Rete atingebla elektronika 
enciklopedio en Esperanto — 
Esperanta Vikipedio — la 25an de 


novembro superis novan 
“psikologian  limon', 30 mil 
artikoloj. 


Malfacilas diri, ĉu 30 mil estas 
multe aŭ ne. Por komparo, em 
idista Vikipedio estas jam pli ol 10 
mil artikoloj, kion idistoj atingis i. 
a. per aldono de nelongaj artikoloj 
pri ĉiu urbo de Usono, Rusio kaj 
kelkaj aliaj landoj. Sendube, se 
kompari informriĉecon, la 
Esperanta estas multe pli bona, 
sed, se kompari kun grandaj etnaj 
lingvoj, la Esperanta estas tre 
lama. 

Jen kial tre gravas kunlaboro de 
ĉiuj esperantistoj pri la plej 
granda en historio de nia E-lingva 
informbanko, Vikipedio. Nepre 
trovu duonhoron da libera tempo 
por kontroli artikolojn pri via fako 
aŭ via hobio, pri via urbo aŭ E- 
evento. Multaj informoj estas 
malaktualaj, multaj estas skribitaj 
en neperfekta lingvaĵo, multaj 
mankas entute. 

Necesas rekoni, ke dum lasta 
duonjaro rusiaj (kaj rusi-devevaj) 
esperantistoj aktiviĝis en 
Vikipedio. Tamen tio apenaŭ estas 
dekono de tio, kion povus doni 


nialanda movado al la libera 
internacia enciklopedio. 

Estas tre facie redakti 
vikipedian artikolon: simple 


alklaku ligilon “Redaktu” supre de 
la teksto. 

La ĉefa paĝo de Vikipedio: 

http://eo.vikipedio.orq (...). 

Por helpi plibonigon de kvalito 
de Vikipedio ne nepras partopreni 
ĉiutage — sufiĉas nur venadi de 
temp' al tempo (aŭ eĈ veni 
unufoje pro redakti unu 
artikolon). Ne prokrastu! (RET- 
Info) 


Porto Alegre/RS-3 


Prilingve 


LIKiel diri? 


a longc prazo = longperspektive 
arquivo = dosiero 

calo = kalo 

cursor = skrib-marko 

er numeros redondos = 
rondcifere 

icone = bild-simbolo 

lap-top = tekokomputilo 


El la 
poŝt- 
kesto 


Mi skribas por rakonti al vi kelkajn 
novaĵojn okazintajn en mia 
regiono. Je la 27a de novembro 
okazis en la proksima urbo Barra 
Mansa la 62-a Renkontiĝo de la 
Paraiba Valo. En la programo mi 
partoprenis kaj parolis iomete pri 
Lidja Zamenhof. Mi unue memoris 
al la ĉeestantoj, ke dum la Brazila 
Kongreso de Esperanto en P. 
Alegre, okazis, je la sama tempo, 
diversaj prelegoj, kaj tio 
malebligis al la kongresanoj 
aŭskulti ĉiujn prelegojn. Tio estas 
bedaŭrindaĵo, ĉar kelkaj ter 
valoraj paroladoj, kiel la via pri 
Lidja Zamenhof, ricevis ne sufiĉe 
da atento de la kongresanoj, kiuj 
perdis la oportunon informiĝi pri 
tre grava samideanino kaj 
honorinda persono en nia movado 
kaj historio. Do, mi prezentis vian 
verkon kaj mi tre reliefigis, ke vi 
faris tre bonan resumon pri la 
vivado de Lidja. Mi disdonis 
kelkajn kopiojn de via verko al la 
ĉeestantoj. (...) 
«Alberto Flores/ 
Volta Redonda-RJ 


www.orkut.com/Community.aspx?cmm=264752 


Esperanto RS 

KMANLIENI 
l LI ld l! 


Porto Alegre 


PROGRESA KURSO — En la 
unua kaj tria sabatoj de la 
monato, 17h15, en GEA. 
Kursgvidanto: Instr. Cesar 
Dorneles Soares. 


PERFEKTIGA KURSO POR E- 
INSTRUANTOJ — Ĉiusabate, 
14h30, en GEA. Kunordiganto: 
Instr. Marcelo Stoduto. 


STUDGRUPO - En la dua sabato 
de la monato, 9h30, en GEA. 
Kunordigantinoj: Instr. Maria 
Elisabeth Gomes Diehl kaj S-anino 
Tereza Jorgelina Jobim. 


VERDA TAGMANĜO - 
En la dua sabato de la 
monato, 12h30, en la 
restoracio La Persona: 
str. Gen. Camara, 318, 
urbocentro. GEA-aranĝo. 


VERDA KAFO — En la lasta 
sabato de la monato, 16h, en la 
trinkejo-restoracio  Tuttys: Av. 
Independencia, 30, Centro 
Comercial Independencia. 


Campinas/SP 


41-a Brazila Kongreso de 
Esperanto/ 26-a Brazila 
Esperantista Junulara 
Kongreso — Inter 15-19/7/2006 
en Campinas, SP. Aranĝo de 
Kultura Centro de Esperanto. 
Ceftemo: Lermmi kunvivadi — 
Esperanto kiel ilo por homa 
disvolviĝo. Pliaj informoj ĉe 


Florenco/Italio 


91-a Universala Kongreso de 
Esperanto -— Inter  29/7- 
05/8/2006 -— Florenco, italio. 
Aranĝo de Itala E-Federacio. 
Ceftemo: Lingvoj kulturo kaj 
edukado al daŭrigebla evoluo. 
Pliaj informoj ĉe 
www.uea.org/kongresoj/uk.2006. 
html. 


Ribeirao Preto/SP 


1-a BRES-Brazila Renkontiĝo 
de Esperantistaj Spiritistoj — 
Inter 13-15/10/2006 en Ribeirĉo 
Preto, SP. Aranĝo de Spiritisma 
Centro Batuira. Ĉeftemo: La 
Spiritisma Domo. Pliaj informoj 
kaj aliĝoj: www.bres.org.br. 


NOMBROJ 


3 milionoj 

da libroj vendis la gaŭĉa verkisto 
Luiz Fernando Verissimo en l!a 
lastaj tri jaroj, kies verkoj jam 
estis tradukitaj al 13 lingvoj. 


875 milionoj 
da homoj alireblas al interreto en 
la tuta mondo. 


6890 

el la brazilanoj neniam aliris al 
interreto kaj 55 990 neniam 
uzis komputilon. Eĉ tiel Brazilo 
okupas la 10an lokon en la 
mondo pri uzado de la Reto. 


140 


kaloriojn havas averaĝe bierlado, 
pli ol iu oranĝsuko. 


17 mil 


viktimojn kaŭzis la t.n. Hispana 
Gripo en 1918 en Rio-de-Janejro. 
En San-Paŭlo, 8 mil. 


1,16 
La nombro da murdoj en RS 
malkreskis 1,16 9o en 2005. 


bBUOLU 


Mi atendegas la venontan 
Verda Tagmanĝo! 


Rido! 


OILegeblis 
en la gazetaro... 


(2) 


La honora prezidanto estas iu 
70-jarula 81-jaraĝa. 


Kvar hektaroj da tritiko estis 
forbruligitaj. Principe temas pri 
incendio. 


Post kelktempe la kuranta ckvo 
estis instalita en la tombejo por 
la ĝojigo de la enloĝantoj. 
«Jornal do Brasil 


La pligrandigo de la sendungeco 
estis 09-a en novembro. 


LSpritaĵo 


Komence Eva ne volis manĝi la 
pomon. 
- Manĝu! - ordonis la serpento. - 
Vi estos kia la anĝeloj. 
- Nel - respondis Eva. 
- Vi scios ĉion pri la scienco kaj 
de la bono kaj de la malbono - 
insistis la serpento. 
- Ne! 
- Vi estos senmorta. 
- Ne! 
- Vi estos tia kia Dio en ĉiuj 
aspektoj. 
- Nel 

La serpento estis senespera 
kaj ne plu sciis kion fari por ke 
Eva manĝu la pomon. Fine, ŝi 
havis ideon. Ĝi ofertis la frukton 
plus unufoje kaj diris: 
- Manĝu! Mi ĵuras, ke ĝi ne 
dikigas. 

Kaj la reston ĉiuj konas. e 


Estu membro 


de GEA kaj BEL! 


